**Halti** (fin: *Halti, ayrim holatlarda Haltiatunturi*, shimoliy Sami tilida *Háldičohkka*, shvedcha: *Haldefjäll*) Norvegiya va Finlandiya chegarasidagi felllardan biri hisoblanadi. Eng baland choʻqqisi (balandligi 1,365 m (4,478 ft)) *Ráisduattarháldi* deb nomlangan boʻlib, Norvegiyaning Nordreysa va Gaivuotna-Kåfjord munitsipalitetlari oʻrtasidagi chegarada, Finlandiya bilan chegaradan taxminan bir kilometr (5⁄8 milya) shimolda joylashgan. Finlandiya tomonidagi fellning eng baland nuqtasi dengiz sathidan 1,324 m (4,344 ft) balandlikda qad roslagan hamda mamlakatning eng baland nuqtasi hisoblanadi. Halti togʻining Finlandiyadagi qismi Laplandiya provinsiyasidagi Enontekiö munitsipalitetiga tegishli.

Finlandiyadagi eng baland nuqtasi *Raisduattarhaldi* boʻlib, 1,324 m (4,344 ft) balandlikda joylashgan. Norvegiya chegarasida *Hálditšohkka* nomi bilan tanilgan, eng baland choʻqqi Finlandiyada emas; chegara hududida joylashgan.

Chegaraning shunday boʻlishining sababini 1734-yilda Norvegiya Daniyaga tegishli boʻlgan va Finlandiya Shvetsiyaning bir qismi boʻlgan Shvetsiya-Daniya chegara shartnomasida bu holatni koʻrish mumkin. Shartnoma chegarani faqat togʻlar kabi eng katta tabiiy obyektlar bilan belgilaydi. Shunday qilib, xalqaro chegara komissiyalari togʻli chegara boʻylab yurishadi va chegara belgilarini qulay boʻlgan joyga qoʻyishadi. Haqiqiy chegara, oʻsha paytdagi odatiy amaliyot boʻlgani kabi, bu belgilar orasidagi toʻgʻri chiziqda yotishiga kelishib olingan.

Finlandiyaning eng baland nuqtasiga chiqishning bir yoʻli 55 km (34 mi) trekking yoʻli boʻlib Saana, Kilpisjarvidan Haltigacha choʻzilgan. Eng oson yoʻnalish Norvegiyaning Birtavarre shahridan boradigan mahalliy yoʻldan (faqat yozda ochiq) 6 km (3 1⁄2 mi) masofa oʻtib boriladi. Yoʻnalish toshloqdan iborat va piyoda holda yurishga moslashmagan.

Chegarani oʻzgartirish taklif qilinmoqda
----------------------------------------

2015-yilda bir guruh norvegiyaliklar ikki davlat chegarasini 200 m (660 ft) koʻchirish orqali H*alditshokka* choʻqqisini 2017-yilda Finlandiyaga mamlakat mustaqilligining 100 yilligi munosabati bilan berish loyihasini boshladilar. Bu g‘oya har ikki mamlakatda ham katta jamoatchilik tomonidan qo‘llab-quvvatlandi va 2016-yil iyul oyida Norvegiya Bosh vaziri Erna Solberg cho‘qqidan voz kechish haqida jiddiy qaror qabul qilish xususidagi fikrlarini keng ommaga eʼlon qilingan edi. Norvegiya oxir-oqibat Norvegiya konstitutsiyasining mamlakatni „ajralmas va voz kechilmas" hudud sifatidagi taʼrifiga asoslanib, chegarani koʻchirmaslikka qaror qildi.

Gallereya
---------

Halti togʻi

Yana qarang
-----------

* Skandinaviya togʻlari
* Finlandiyaning ekstremal nuqtalari
* Yevropa davlatlarining eng baland nuqtalari roʻyxati

Manbalar
--------

1. 1 2  Andoza:Cite peakbagger
2. ↑  *Store norske leksikon.* „Halti" (no). Qaraldi: 4-aprel 2010-yil.
3. ↑  „Norja ehdottaa, että Halti saisi uuden huipun Suomen puolella" (9-sentabr 2016-yil).
4. ↑  „Asiantuntija vastaa: Tämän vuoksi Haltin huippu ei ole Suomen puolella rajaa" (16-dekabr 2015-yil).
5. ↑  „Norway launches campaign to give Finland a mountain". *The Telegraph* (18-dekabr 2015-yil).
6. ↑  „Norway considers giving mountain to Finland as 100th birthday present". *The Guardian* (28-iyul 2016-yil).
7. ↑  „Halti plan halted: Norway will not gift mountain top to neighbour Finland". *The Guardian* (15-oktabr 2016-yil).

Havolalar
---------

* Peakbagger-da „Hálditšohkka, Finlandiya/Norvegiya"
* Peakbagger-da „Halti, Norvegiya"

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* VIAF: 305929802
* en:WorldCat Identities (VIAF orqali): 305929802

 |